মাম্পস ভাইরাস

জিনোমমাম্পস ভাইরাস (MuV) হলো এমন একটি ভাইরাস যা মাম্পস রোগের জন্য দায়ি। মিউভিতে রাইবো নিউক্লিক অ্যাসিড (RNA) দিয়ে তৈরি একটি একসূত্রক ঋণাত্মক-ইন্দ্রিয় জিনোম রয়েছে। এর জিনোমের দৈর্ঘ্য প্রায় ১৫,০০০ নিউক্লিওটাইড এবং এতে সাতটি জিন রয়েছে যা নয়টি প্রোটিনকে এনকোড করতে পারে। জিনোমগুলো ক্যাপসিড দ্বারা আবদ্ধ থাকে যা আবার একটি ভাইরাল আবরণ দ্বারা ঘিরে থাকে। একেকটি মিউভি ভিরিয়ন আকারে প্লিওমরফিক হয় এবং আকারে ১০০ থেকে ৬০০ ন্যানোমিটার (nm) ব্যাসের হয়ে থাকে। ভৌগোলিক বিন্যাসের কারনে পৃথক হওয়া একটি সেরোটাইপ এবং বারোটি জিনোটাইপ স্বীকৃত হয়েছে। মাম্পস ভাইরাসের একমাত্র প্রাকৃতিক পোষক মানুষ। মাম্পস ভাইরাস প্রতিলিপি তৈরি করতে প্রথমে কোষের পৃষ্ঠে আবদ্ধ হয়ে এর আবরণটি হোস্ট কোষের ঝিল্লির সাথে মিশে কোষের ভিতরে ক্যাপসিড প্রবেশ করিয়ে দেয়। একবার ভিতরে ঢুকার পর ভাইরাল আরএনএ নির্ভর আরএনএ পলিমারেজ জিনোম থেকে প্রথমে বার্তাবাহী আরএনএ (mRNA) এর প্রতিলিপি এবং পরে জিনোমের প্রতিলিপি তৈরি করে। ভাইরাল প্রোটিনগুলির ট্রান্সলেশনের পর কোষের ঝিল্লি সংলগ্ন হয়ে অপত্য ভাইরাসগুলি গঠিত হয়, যেখানে তারা কোষের ঝিল্লিটিকে আবরণ হিসাবে ব্যবহার করে এর পৃষ্ঠ থেকে উদীয়মান হয়ে কোষ ত্যাগ করে। মাম্পস ভাইরাসে একটি অখণ্ডিত, একসূত্রক, রৈখিক জিনোম রয়েছে যার দৈর্ঘ্য ১৫,৩৮৪ নিউক্লিওটাইড এবং রাইবো নিউক্লিক অ্যাসিড (RNA) দ্বারা তৈরি। জিনোমে ঋণাত্মক ইন্দ্রিয় রয়েছে, তাই জিনোম থেকে সরাসরি এমআরএনএ প্রতিলিপন করা যায়। মাম্পস ভাইরাস নিম্নলিখিত ক্রমে সাতটি জিনকে এনকোড করে: নিউক্লিওক্যাপসিড (N) প্রোটিন, V/P/I (V/ফসফো-(P)/I) প্রোটিন, ম্যাট্রিক্স (M) প্রোটিন, ভাইরাসের মধ্যে সর্বাধিক পরিমাণের প্রোটিন, ফিউশন (F) প্রোটিন, ছোট হাইড্রোফোবিক (SH) ট্রান্সমেমব্রেন প্রোটিন, হেমাগ্লুটিনিন-নিউরামিনিডেস (HN), এবং বৃহত (L) প্রোটিন, যা P প্রোটিনের সাথে একত্রিত হয়ে আরএনএ নির্ভর আরএনএ পলিমেরেজ (RdRp) গঠন করে। RdRp রেপ্লিকেজ হিসাবে জিনোমের প্রতিলিপি নির্মাণ এবং ট্রান্সক্রিপটেজ হিসেবে জিনোম থেকে mRNA এর প্রতিলিপি তৈরির উভয় কাজ করে। ম্যাম্পস ভাইরাসের জিনোমকে N প্রোটিন দ্বারা আবদ্ধ করে একটি নমনীয়, আলগাভাবে আবদ্ধ হেলিকাল রাইবো নিউক্লিয় প্রোটিন (RNP) জটিল গঠন তৈরি করে। এটির জিনোমের চারপাশে নিউক্লিওক্যাপসিড রয়েছে যা RdRp এর সাথে আবদ্ধ। আরএনপিগুলো একটি আবরণ বা লিপিড মেমব্রেন দ্বারা বেষ্টিত থাকে, যার পৃষ্ঠে দুই ধরনের স্পাইক রয়েছে যা HN এবং F গ্লাইকোপ্রোটিনের অনুরুপ। আবরণের অভ্যন্তরীণ অংশে M প্রোটিনগুলি পাওয়া যায় যা আবরণটিকে আরএনপি এর সাথে সংযুক্ত করে। ভিরিয়নের ব্যাস সাধারনত ১০০ থেকে ৬০০ ন্যানোমিটারের (nm) হয় এবং আকারে প্লিওমরফিক হয়। মিউভি প্রথমে HN প্রোটিনের রিসেপ্টর সিয়ালিক অ্যাসিডের মাধ্যমে তার পোষক কোষের পৃষ্ঠের সিয়ালিক অ্যাসিড রিসেপ্টর সাইটের সাথে আবদ্ধ হয়। সংযুক্তির পরে F প্রোটিন সক্রিয় হয় এবং হোস্ট সেল এর ঝিল্লি দিয়ে ভাইরাল আবরণ ফিউজ করা শুরু করে। এফ প্রোটিনটি স্বল্প-সুস্থিত অবস্থা থেকে পরিবর্তিত হয়ে আরও স্থিতিশীল চুল বাধার পিনের কাঠামোতে পরিবর্তিত হয়, যা আরএনপি সহ ভিরিয়নের সামগ্রীগুলি পোষক কোষের সাইটোপ্লাজমে প্রকাশ করতে দেয়। পোষক কোষে প্রবেশের পর RdRp RNP এর ভিতরের জিনোম থেকে mRNA প্রস্তুত করা শুরু করে। প্রতিলিপি 3'-প্রান্তে (সাধারণত "তিনটি প্রধান প্রান্তে উচ্চারণ করা হয়") বা কাছাকাছি স্থানে শুরু হয় এবং ধারাবাহিকভাবে 5'-প্রান্তের দিকে চলে যায়। প্রতিটি জিনের জন্য একটি mRNA স্ট্র্যান্ড প্রতিলিপি করা হয়। এবং জিনের প্রতিলিপি হওয়ার আগে সমস্ত জিনের জন্য ক্রমান্বয়ে mRNA এর প্রতিলিপি করা প্রয়োজনীয়। 3'-প্রান্তের নিকটে জিনগুলি সর্বোচ্চ ফ্রিকোয়েন্সিতে প্রতিলিপি করা হয় এবং RdRp যতই 5'-প্রান্তের কাছে আগায়, ফ্রিকোয়েন্সি ধিরে ধিরে হ্রাস পায়। RdRp mRNA এর 5'-প্রান্তে একটি টুপি ও 3'-প্রান্তে পরপর শত শত অ্যাডেনিন দিয়ে গঠিত একটি পলিঅ্যাডেনাইলেটেড লেজ সংশ্লেষ করে। একটি জিনের প্রতিলিপি হয়ে গেলে পোষক রাইবোসোমে ভাইরাল প্রোটিনগুলির ট্রান্সলেশনের জন্য RdRp এটিকে সাইটোপ্লাজমে বের করে দেয়। V এবং P প্রোটিনগুলি একই জিন দ্বারা এনকোড করা হয়। তাই mRNA প্রতিলিপি করার সময় P প্রোটিনের প্রতিলিপি করার জন্য RdRp mRNA এর সাথে দুটি নন-টেম্প্ল্যাটেড গুয়ানিন যুক্ত করে mRNA সম্পাদনা করে। মানুষই মাম্পস ভাইরাসের একমাত্র প্রাকৃতিক হোস্ট এবং এরা মানবদেহে মাম্পস সৃষ্টি করে। শ্বাসযন্ত্রের ক্ষরণ যেমন লালার সংস্পর্শে এই রোগ ছড়ায়। সংক্রমণ জ্বর, পেশী ব্যথা এবং প্যারোটিড গ্রন্থি, কানের সামনে মুখের পাশে দুটি লালা গ্রন্থিতে বেদনাদায়ক ফোলা সৃষ্টি হয়। সংক্রমণ অন্যান্য অনেক টিস্যু এবং অঙ্গেও ছড়াতে পারে যার ফলে এনসেফালাইটিস, এসপেটিক মেনিনজাইটিস, অর্কিটিস, মায়োকার্ডিটিস, অগ্ন্যাশয় প্রদাহ, নেফ্রাইটিস, ওফোরাইটিস এবং মাস্টাইটিস জাতীয় বিভিন্ন প্রদাহজনিত প্রতিক্রিয়া দেখা দেয়। মাম্পস সাধারণত প্রাণঘাতী নয় এবং লক্ষণগুলি শুরুর কয়েক সপ্তাহের মধ্যে সাধারণত সেরেও যায় তবে দীর্ঘস্থায়ী জটিলতা যেমন পক্ষাঘাত, খিঁচুনি, হাইড্রোসেফালাস এবং বধিরতা দেখা দিতে পারে। প্রকৃতি চিকিৎসার ক্ষেত্রে সহায়ক এবং টিকা দেওয়ার মাধ্যমে সংক্রমণ প্রতিরোধযোগ্য। ম্যাম্পস ভাইরাস, বৈজ্ঞানিক নাম ম্যাম্পস অর্থোরুবুলাভাইরাস, প্যারামাইক্সোভিরিডায়ে পরিবারের রুবুলাভিরিনায়ে উপপরিবারের অর্থোরুবুলাভাইরাস গণের একটি প্রজাতি। "ICTV Taxonomy history: Mumps orthorubulavirus"। International Committee on Taxonomy of Viruses। International Committee on Taxonomy of Viruses। সংগ্রহের তারিখ ২১ আগস্ট ২০২০।  Rubin S, Eckhaus M, Rennick LJ, Bamford CG, Duprex WP (জানুয়ারি ২০১৫)। "Molecular biology, pathogenesis and pathology of mumps virus": 242–252। ডিওআই:10.1002/path.4445। পিএমআইডি 25229387। পিএমসি 4268314 । সংগ্রহের তারিখ ২১ আগস্ট ২০২০।  Cox RM, Plemper RK (জুন ২০১৭)। "Structure and organization of paramyxovirus particles": 105–114। ডিওআই:10.1016/j.coviro.2017.05.004। পিএমআইডি 28601688। পিএমসি 5529233 ।  Rima B, Buschmann AB, Dundon WG, Duprex P, Easton A, Fouchier R, Kurath G, Lamb R, Lee B, Rota P, Wang L (ডিসেম্বর ২০১৯)। "ICTV Virus Taxonomy Profile: Paramyxoviridae": 1593–1954। ডিওআই:10.1099/jgv.0.001328। পিএমআইডি 31609197। পিএমসি 7273325  |pmc= এর মান পরীক্ষা করুন (সাহায্য)। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২০।  Najjar FE, Schmitt AP, Dutch RE (৭ আগস্ট ২০১৪)। "Paramyxovirus glycoprotein incorporation, assembly and budding: a three way dance for infectious particle production": 3019–3054। ডিওআই:10.3390/v6083019। পিএমআইডি 25105277। পিএমসি 4147685 । সংগ্রহের তারিখ ২১ আগস্ট ২০২০।  Harrison MS, Sakaguchi T, Schmitt AP (সেপ্টেম্বর ২০১০)। "Paramyxovirus assembly and budding: building particles that transmit infections": 1416–1429। ডিওআই:10.1016/j.biocel.2010.04.005। পিএমআইডি 20398786। পিএমসি 2910131 ।  Barr JN, Tang X, Hinzman E, Shen R, Wertz GW (১০ মে ২০০৮)। "The VSV polymerase can initiate at mRNA start sites located either up or downstream of a transcription termination signal but size of the intervening intergenic region affects efficiency of initiation": 261–270। ডিওআই:10.1016/j.virol.2007.12.023। পিএমআইডি 18241907। পিএমসি 2593140 ।  "Paramyxoviridae"। ViralZone। Swiss Institute of Bioinformatics। সংগ্রহের তারিখ ২১ আগস্ট ২০২০।  Berg M, Hjertner B, Moreno-Lopez J, Linne T (মে ১৯৯২)। "The P gene of the porcine paramyxovirus LPMV encodes three possible polypeptides P, V and C: the P protein mRNA is edited": 1195–1200। ডিওআই:10.1099/0022-1317-73-5-1195 । পিএমআইডি 1588322।  Davis NF, McGuire BB, Mahon JA, Smyth AE, O'Malley KJ, Fitzpatrick JM (এপ্রিল ২০১০)। "The increasing incidence of mumps orchitis: a comprehensive review": 1060–1065। ডিওআই:10.1111/j.1464-410X.2009.09148.x। পিএমআইডি 20070300। ৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২০।  Latner DR, Hickman CJ (৭ মে ২০১৫)। "Remembering mumps": e1004791। ডিওআই:10.1371/journal.ppat.1004791। পিএমআইডি 25951183। পিএমসি 4423963 । সংগ্রহের তারিখ ২১ আগস্ট ২০২০।  Ramanathan R, Voigt EA, Kennedy RB, Poland GA (১৮ জুন ২০১৮)। "Knowledge gaps persist and hinder progress in eliminating mumps": 3721–3726। ডিওআই:10.1016/j.vaccine.2018.05.067। পিএমআইডি 29784466। পিএমসি 6031229 ।